Oficiālais Vēstnesis L 017 , 23/01/1991 Lpp. 0009 - 0010

Speciālizdevums somu valodā: Nodaļa 3 Sējums 36 Lpp. 0097

Speciālizdevums zviedru valodā: Nodaļa 3 Sējums 36 Lpp. 0097



Komisijas Regula (EEK) Nr. 147/91 (1991. gada 22. janvāris), kas definē un nosaka pielaides lauksaimniecības produktu daudzuma zudumiem valsts intervences uzglabāšanā EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1990. gada 27. novembra Regulu (EEK) Nr. 3492/90, ar ko nosaka faktorus, kuri jāņem vērā gada pārskatos par Eiropas Lauksaimniecības virzības un garantiju fonda Garantiju nodaļas finansējumu intervences pasākumiem valsts rezerves formā [1], un jo īpaši tās 4. pantu, tā kā ir jāprecizē Regulas (EEK) Nr. 3492/90 4. pantā paredzētās pielaides definīcija lauksaimniecības produktu glabāšanai valsts intervences uzglabāšanā, kā arī uzglabāšanas finanšu seku noteikšanā izmantojamā aprēķinu metode; tā kā šī pielaide attiecas uz parastiem daudzuma zudumiem, kas rodas intervencē esošo lauksaimniecības produktu parastas uzglabāšanas vai pārstrādes gaitā, pienācīgi ņemot vērā prasības produkta pareizai glabāšanai; tā kā šī pielaide jānosaka katram attiecīgajam produktam, izmantojot vienkāršu metodi un ņemot vērā neidentificējamos daudzumu zudumus, kas uzglabāšanā radušies pēdējos gados; tā kā ierobežojums tādēļ būtu jānosaka kā kopējā uzglabāšanā esošā daudzuma procents; tā kā attiecībā uz dažiem produktiem, kas pakļauti pārstrādei starp iepirkšanu un uzglabāšanu, jānosaka īpašas pielaides attiecībā uz zudumiem pārstrādes laikā; tā kā ilgu laiku nav veikta nekāda cūkgaļas uzglabāšana, un šo ierobežojumu nosaka tikai pēc uzglabāšanas operācijas uzsākšanas; tā kā ir jāprecizē laiks, kad Eiropas Lauksaimniecības virzības un garantiju fonda Garantiju nodaļai ir jāņem vērā pielaižu piemērošanas finansiālais iespaids; tā kā attiecībā uz dažiem lauksaimniecības produktiem uzglabāšanas laikā parasti pieļaujamā zaudējumu procenta aprēķināšanas metode ir būtiski mainīta; tā kā šie procenti jāpārskata, ņemot vērā gūto pieredzi; tā kā pielaides regulās nosaka pa nozarēm; tā kā juridiskas vienkāršības dēļ tās būtu jānosaka vienā regulā; tā kā šajā regulā noteiktie pasākumi saskan ar Eiropas Lauksaimniecības virzības un garantiju fonda komitejas atzinumu, IR PIEŅĒMUSI ŠO REGULU. 1. pants 1. Ar šo katram valsts uzglabāšanai pakļautajam lauksaimniecības produktam tiek noteikts pielaides ierobežojums daudzuma zudumiem, kas rodas no parastām uzglabāšanas darbībām, kuras veiktas saskaņā ar pieņemtajiem noteikumiem. 2. Pielaidi nosaka kā to daudzumu faktiskā svara (bez iepakojuma) procentu, kurus ieved noliktavā un pārņem attiecīgajā finanšu gadā, pieskaitot daudzumus, kas atrodas uzglabāšanā tā gada sākumā. Katram produktam to aprēķina, pamatojoties uz visiem intervences aģentūras glabātajiem daudzumiem. Faktisko svaru pie iepirkšanas un izvešanas aprēķina, no reģistrētā svara atskaitot standarta iepakojuma cenu, kas noteikta iepirkšanas nosacījumos, vai, ja tāda nav, vidējo aģentūras izmantoto iepakojuma svaru. 3. Pielaide neaptver zudumus attiecībā uz iepakojumu skaitu vai reģistrētu gabalu skaitu. 2. pants 1. Ar šo tiek noteikti šādi procenti parasti pieļaujamajiem zudumiem uzglabāšanas laikā: —labība | 0,2 % | —nelobīti rīsi/kukurūza/sorgo | 0,4 % | —cukurs | 0,1 % | —olīvu eļļa | 0,6 % | —rapša sēklas | 0,2 % | —saulgriežu sēklas | 0,8 % | —spirts | 0,6 % | —tabakas lapas | 0,0 % | —tabaka ķīpās vai pārstrādāta tabaka | 1,0 % | —vājpiena pulveris | 0,0 % | —sviests | 0,0 % | —siers: | Grana Padano | 4,5 % | Parmigiano Reggiano | 6,5 % | —liellopu gaļa | 0,6 % | —cūkgaļa | tiks noteikts vēlāk. | 2. Ar šo tiek noteikti šādi procenti pieļaujamajiem zudumiem pārstrādes laikā: —liellopu gaļas atkaulošana | 32 % | —lapu tabakas pārstrāde | 19 %. | Šos procentus piemēro visiem finanšu gada laikā pārstrādātajiem daudzumiem. 3. pants Zudumus, kas pārsniedz pielaidi, reģistrē Eiropas Lauksaimniecības virzības un garantiju fonda Garantiju nodaļas finanšu gada beigās. 4. pants 2. pantā noteiktos procentus pārskata vismaz pēc trīs gadiem, pamatojoties uz pārbaudēm, kas veiktas pēc jauno aprēķinu metožu piemērošanas. 5. pants Ar šo tiek atceltas Komisijas Regulas (EEK) Nr. 742/70, (EEK) Nr. 743/70, (EEK) Nr. 771/71, (EEK) Nr. 899/70, (EEK) Nr. 2705/71, (EEK) Nr. 236/72, (EEK) Nr. 2577/72, (EEK) Nr. 638/74, (EEK) Nr. 230/79 un (EEK) Nr. 394/89 [2]. 6. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. To piemēro no 1990. gada 1. oktobra. Šī regula uzliek saistības kopumā un ir tieši piemērojama visās dalībvalstīs. Briselē, 1991. gada 22. janvārī Komisijas vārdā — Komisijas loceklis Ray Mac Sharry [1] OV L 337, 4.12.1990., 3. lpp. [2] OV L 90, 24.4.1970., 28. lpp.;OV L 90, 24.4.1970., 29. lpp.;OV L 85, 15.4.1971., 17. lpp.;OV L 108, 20.5.1970., 12. lpp.;OV L 280, 21.12.1971., 8. lpp.;OV L 29, 2.2.1972., 18. lpp.;OV L 275, 8.12.1972., 24. lpp.;OV L 77, 22.3.1974., 30. lpp.;OV L 32, 8.2.1979., 23. lpp.;OV L 45, 17.2.1989., 12. lpp. --------------------------------------------------